|  |  |
| --- | --- |
| Раслыйм:  «Татмедиа» республика матбугат  һәм массакүләм коммуникацияләр  агентлыгы  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Җитәкче  **А.С. Сәлимгәрәев** | Раслыйм:  «Иҗат берлеге –  Татарстан Республикасы  «Журналистлар берлеге» ИО  **\_\_\_\_\_\_\_\_\_\_\_\_\_\_\_\_\_\_\_\_**  Рәис  **И.Ю. Әминов** |

**Татарстан Республикасы журналистика һәм массмедиа өлкәсендә**

**«Бәллүр каләм» – «Хрустальное перо» XXIII конкурсын үткәрү турында НИГЕЗЛӘМӘ**

1. **Гомуми нигезләмәләр**
   1. Татарстан Республикасы журналистика һәм массмедиа өлкәсендә «Бәллүр каләм» – «Хрустальное перо» XXIIIконкурсын (алга таба – Конкурс) гамәлгә куючылар һәм оештыручылар – “Татмедиа” республика матбугат һәм массакүләм коммуникацияләр агентлыгы һәм Татарстан Республикасы Журналистлар берлеге.
   2. Конкурс чаралары Татарстан Республикасы бюджеты акчалары исәбеннән финанслана.
2. **Конкурсның максатлары һәм бурычлары**
   1. Конкурсның максаты – журналистларның һөнәри үсешенә ярдәм итү, аудиториянең журналист сүзенә ышанычын арттыру, республиканың массакүләм мәгълүмат чараларын үстерү.
   2. Конкурсның максатлары – конкурс үткәрелә торган ел дәвамында медиа өлкәсен үстерүгә конструктив йогынты ясаган физик һәм юридик затларны, учреждениеләрне һәм оешмаларны ачыклау һәм бүләкләү.
3. **Конкурска гариза бирүчеләр, конкурста катнашучылар**
   1. Конкурска массакүләм мәгълүмат чаралары редакцияләре (алга таба – ММЧ), аерым авторлар, авторлар коллективлары һәм төркемнәре, матбугат хезмәте җитәкчеләре, министрлыкларның һәм ведомстволарның, предприятиеләрнең, оешмаларның, Татарстан Республикасы шәһәрләре һәм районнары муниципаль берәмлекләренең, Россия Федерациясе дәүләт идарәсе органнары Татарстан Республикасы буенча территориаль структураларының һәм Татарстан Республикасында эшләүче башка федераль оешмаларның матбугат секретарьлары гариза бирә ала.

Конкурска гариза бирүчеләр – Конкурс турында Нигезләмәнең 5.6. пункты нигезендә документлар тапшырган массакүләм мәгълүмат чаралары редакцияләре, аерым авторлар, авторлар коллективлары һәм төркемнәре, шулай ук юридик затлар (алга таба – Конкурска гариза бирүчеләр).

Конкурста катнашучылар – конкурска җибәрелгән эшләре әлеге Нигезләмәнең 6.1 – 6.3. пунктлары нигезендә Конкурска кертелгән массакүләм мәгълүмат чаралары редакцияләре, аерым авторлар, авторлар коллективлары һәм төркемнәре, шулай ук юридик затлар (алга таба – Конкурста катнашучылар)

* 1. Конкурска җибәрелгән эшләр бер зат яки иҗат коллективы тарафыннан башкарылган булырга мөмкин.

1. **Конкурсның номинацияләре** 
   1. Конкурс түбәндәге номинацияләр буенча үткәрелә:

* «**Һөнәргә тугрылык өчен**» **- 1 премия.**

Татарстан Республикасында журналистиканы үстерүгә һәм журналистлар бергәлеген ныгытуга зур өлеш керткән матбугат, радио, телевидение, нәшрият-полиграфия эшчәнлеге ветераннарына бирелә.

* «**Елның иң яхшы редакциясе**» **- 2 премия.**

Татарстан Республикасының республика, шәһәр һәм район массакүләм мәгълүмат чаралары редакцияләре катнаша.

* «**Елның иң яхшы журналисты**» **- 2 премия.**

Татарстан Республикасының республика, шәһәр һәм район массакүләм мәгълүмат чаралары журналистлары катнаша.

* «**Объектив аша караш - 2 премия.**

Татарстан Республикасының республика, шәһәр, район массакүләм мәгълүмат чаралары фотожурналистлары һәм телеоператорлары катнаша.

* «**Туган тел**» **- 1 премия.**

Татарстан Республикасыннан читтә татар телендә чыга торган массакүләм мәгълүмат чаралары редакцияләре һәм аерым журналистлары катнаша.

**2020 елның махсус проектлар**

* «**Россия Федерациясендә театр елы**» **-** массакүләм мәгълүмат чараларында теманы иң яхшы яктырткан өчен.
* «**Татарстан Республикасында эшче һөнәрләр елы**» массакүләм мәгълүмат чараларында теманы иң яхшы яктырткан өчен.
* «**WorldSkills Kazan 2019 дөнья чемпионаты**» **-** массакүләм мәгълүмат чараларында теманы иң яхшы яктырткан өчен.

**2021 елга махсус проектлар**

* **«ТАССР төзелүнең 100 еллыгы» –** массакүләм мәгълүмат чараларында теманы иң яхшы яктырткан өчен.
* **«Бөек Ватан сугышында Җиңүнең 75 еллыгы» –** массакүләм мәгълүмат чараларында теманы иң яхшы яктырткан өчен.
* **«2020 елгы Бөтенроссия халык санын алу» –** массакүләм мәгълүмат чараларында теманы иң яхшы яктырткан өчен.

1. **Конкурсны үткәрү шартлары**

* 1. Оештыручы Конкурс үткәрү турында карарны ул үткәреләчәк датага кадәр кимендә 60 кала кабул итә. Конкурс үткәрелү турында мәгълүмат “Татмедиа” республика матбугат һәм массакүләм коммуникацияләр агентлыгы рәсми сайтында https://[www.tatmedia.tatarstan.ru](http://www.tatmedia.tatarstan.ru) **«**Яңалыклар**»**, **«**Конкурслар һәм проектлар**»** бүлекләрендә, шулай ук Татарстан Республикасы Журналистлар берлегенең рәсми сайтында https://[www.sj-rt.ru](http://www.sj-rt.ru) урнаштырыла.
  2. Конкурска бер генә гариза керсә һәм/яисә бер гариза да кермәсә, Конкурс үткәрелмәде дип таныла.
  3. Оештыручыга, әлеге Нигезләмәнең 5.1 пунктында урнаштырылган мәгълүматта күрсәтелгән срокларда, Конкурс игълан ителгән көнгә кадәрге ел дәвамында Татарстан Республикасы дәүләт телләренең берсендә иҗат ителгән Конкурс эшләре тапшырыла. Россия Федерациясе халыклары телендә булган эшләрнең русчага тәрҗемәсе бирелә. Ул тиешенчә таныкланган булырга тиеш.
  4. Конкурска эшләрнең түбәндәге төрләре тапшырыла:

телевизион эшләр (программалар, махсус репортажлар, телесюжетлар циклы һәм башка телевизион эшләр), кимендә 15 дәвамында, МР4 форматында яисә СD-DVD дискларга күчереп алу өчен актив сылтама күрсәтеп, яки флеш-картада тапшырыла.

басма массакүләм мәгълүмат чараларындагы мәкаләләр (мәкаләләр сериясе, махсус чыгарылышлар) юридик зат җитәкчесе һәм мөһере (булган очракта) белән таныкланган йә, физик затлар өчен, авторның имзасы куелган, кимендә 500 билгедән торган төп нөсхә яки басылып чыккан массакүләм мәгълүмат чарасы битенең күчермәсе, сканер аша чыгарылган варианты рәвешендә тапшырыла;

«Интернет»мәгълүмат-телекоммуникация челтәрендәге басмаларда язмалар кәгазь вариантта, яки СD-DVD дискларга күчереп алу өчен актив сылтама күрсәтеп, яки флеш-картада тапшырыла.

радиосюжетлар (программалар, махсус репортажлар, радиосюжетлар циклы), кимендә 15 дәвамында, МР4 форматында яисә СD-DVD дискларга күчереп алу өчен актив сылтама күрсәтеп, яки флеш-картада тапшырыла.

* 1. Конкурска килгән эшләргә рецензия бирелми.
  2. Конкурста катнашучылар түбәндәге документларны тапшыра:

1. әлеге Нигезләмәнең 5.4 пунктында билгеләнгән форматта конкурс эше;
2. катнашу өчен Оештыручы раслаган рәвештә анкета-гариза (төп нөсхә, күчермә яисә сканер аша чыгарылган вариант).
3. юридик затлар, юридик зат буларак теркәлгән массакүләм мәгълүмат чарасы редакцияләре өчен:

* юридик затны салым органында исәпкә кую турында таныклык (ИНН) (күчермәсе);
* юридик затны дәүләт теркәве турында таныклык (төп дәүләт теркәү номеры), 2017 елның 1 гыйнварыннан соң теркәлгән юридик затлар өчен – Юридик затларның бердәм дәүләт реестрына теркәү бите (күчермәсе)
* юридик зат җитәкчесен вазыйфага билгеләп кую турында боерык (күчермәсе);
* гамәлгә кую документлары (күчермәләре);
* Юридик затларның бердәм дәүләт реестрыннан өземтә (Конкурска документлар тапшыру көненә кадәр иң күбе 6 ай алдан бирелгән)
* ММЧ теркәү турында таныклык (күчермәсе;

1. физик затлар өчен (авторлар, авторлык коллективлары):

* шәхесне таныклый торган документ (күчермәсе);
* персональ белешмәләрне эшкәртүгә, тапшыруга һәм таратуга әлеге Нигезләмәгә 2 нче кушымта нигезендә бирелгән ризалык;

5) юридик зат булмаган массакүләм мәгълүмат чарасы редакцияләре өчен:

* массакүләм мәгълүмат чарасын теркәү турында таныклык (күчермәсе);
* массакүләм мәгълүмат чарасы редакциясе уставы яисә, массакүләм мәгълүмат чарасы редакциясендә кимендә 10 кеше эшләсә, **«**Массакүләм мәгълүмат чаралары турында**»** 1991 елның 27 декабрендәге 2124-I номерлы Россия Федерациясе Законының (алга таба – ММЧ турында Закон) 20 статьясы нигезендә аны алмаштыра торган шартнамә;

1. авторлар, авторлык коллективлары, юридик затлар яисә ММЧ редакцияләре өчен:

конкурс эшенә призлы урын бирелгән очракта акчаны процентлап бүлешү турында килешү.

Әлеге пунктның 2 – 6 пунктчаларында күрсәтелгән документларны кәгазь вариантта яисә сканер аша чыгарып, PDF форматында электрон рәвештә тапшырырга мөмкин.

* 1. Әлеге Нигезләмәнең 5.6 пунктында күрсәтелгән документлар Оештыручы Конкурс үткәрү турында мәгълүмат урнаштырган көннән башлап, “Татарстан Республикасы журналистика һәм массмедиа өлкәсендә **«**Бәллүр каләм**»** – **«**Хрустальное перо**»** XXII конкурсына**»** тамгасын куеп, 420066, Татарстан Республикасы, Казан шәһәре, Декабристлар урамы, 2 йорт адресы буенча **«**Татмедиа**»** республика матбугат һәм массакүләм коммуникацияләр агентлыгына (6 кат, 5 кабинет, ММЧ бүлеге) китерелә яисә почта аша җибәрелә. Белешмәләр өчен телефоннар: 8 (843) 570-31-12.
  2. Конкурска тапшырылган документлар пакеты Оештыручы тарафыннан алынганнан соң бер эш көне дәвамында теркәлә.
  3. Конкурста катнашуга бәйле чыгымнар (почта, командировка һ.б.) катнашучы тарафыннан мөстәкыйль түләнә.
  4. Конкурска йомгак конкурс эшләрен кабул итү тәмамланганнан соң 30 календарь көн дәвамында конкурс комиссиясе тарафыннан ясала һәм комиссия утырышы үткәрелгән көннән алып өч календарь көн дәвамында беркетмә рәвешендә рәсмиләштерелә. Беркетмә комиссия рәисе яисә аның урынбасары тарафыннан имзалана.
  5. 2020 елның 13 маеннан да соңга калмыйча (әлеге датаны да кертеп) 2 нче турга узган номинантлар игълан ителә. Номинантлар исемлеге «Ватаным Татарстан» һәм «Республика Татарстан» газеталарында басылып чыга һәм «Татмедиа» республика матбугат һәм массакүләм коммуникацияләр агентлыгы рәсми сайтында [www.tatmedia.tatarstan.ru](http://www.tatmedia.tatarstan.ru)., Татарстан Республикасы Журналистлар берлеге рәсми сайтында [www.sj-rt.ru](http://www.sj-rt.ru). урнаштырыла.
  6. Конкурска тәкъдим ителгән эшләрне катнашучыларга кире кайтару, конкурста катнашучының эшне кире кайтару турындагы таләбе буенча, мондый таләп алынган мизгелдән алып 20 календарь көн дәвамында кире кайтарыла.
  7. Конкурс эшләре Конкурска йомгак ясалган көннән алып өч ел дәвамында саклана.

1. **Конкурс эшләрен конкурста катнашуга кертү критерийлары**
   1. Конкурс эшен конкурста катнашуга кертү стадиясендә катнашучыдан документлар алынганнан соң өч эш көне эчендә конкурс эшләрен әлеге Нигезләмәдә расланган таләпләргә туры килү-килмәүне бәяләү нәтиҗәләре буенча конкурс эшен конкурста катнашуга рөхсәт итү яки рөхсәт бирүдән баш тарту турында Оештыручы тарафыннан карар кабул ителә.

Оештыручы конкурс эшен конкурста катнаштырудан баш тарту турында карарны түбәндәге очракларда кабул итә:

документлар әлеге Нигезләмә таләпләренә туры килми;

документларда дөрес булмаган мәгълүмат булу;

документлар тапшырган конкурста катнашучы әлеге Нигезләмә таләпләренә туры килми;

конкурс эше әлеге Нигезләмәнең 5.4 пунктында күрсәтелгән таләпләргә туры килми.

* 1. Конкурс эшенең Конкурска кертелүе йә кертелмәве турында хәбәр бу хакта карар кабул ителгән көннән алып бер эш көне дәвамында Оештыручы җитәкчесе (җитәкче урынбасары) имзалаган һәм анкета-гаризада күрсәтелгән адреска җибәрелгән заказлы рәсми хат белән хәбәр ителә.
  2. Конкурска кертелмәгән конкурс эшләре документлар тапшыру өчен билгеләнгән срокларда җитешсезлекләрне бетергәннән соң кабат тапшырылырга мөмкин.

1. **Конкурс эшләрен бәяләү критерийлары**
   1. Конкурс эшләрен бәяләү критерийлары:

- конкурс материалларының Конкурсның максатларына һәм бурычларына туры килүе;

- материалларның актуаль, социаль әһәмиятле, иҗтимагый кирәкле булуы;

- аналитик караш, теманы тирәннән яктырту;

- фактлар, ышандыру, раслау;

- аңлаешлы бәян итү;

- тел-сурәтләү чараларын, материалны үтемле җиткерү алымнарын куллану;

- индивидуаль иҗат стиле булу;

- композицион-структур төзелеше, баш исем (басма материаллар өчен), материалда иллюстрацияләр, инфографика куллану.

1. **Конкурс комиссиясен оештыру һәм аның эшчәнлек тәртибе** 
   1. Конкурс комиссиясе составы Татарстан Республикасы Министрлар Кабинеты карары белән раслана.
   2. Конкурс комиссиясе үз эшен түләүсез башкара.
   3. Конкурс комиссиясе эше утырышларда гамәлгә ашырыла. Утырышта конкурс комиссиясе әгъзаларының яртысыннан артыгы катнашса, утырыш тулы хокуклы дип таныла.
   4. Конкурс комиссиясе эшенә рәис җитәкчелек итә. Конкурс комиссиясе рәисе булмаганда, рәис вазыйфалары аның тарафыннан билгеләнгән урынбасарына йөкләнә.
   5. Конкурс комиссиясе рәисе конкурс комиссиясе утырышларын уздыру урынын, датасы һәм вакытын билгели, утырышларда җитәкчелек итә, конкурс комиссиясен оештыру-техник тәэмин итү мәсьәләләре буенча конкурс комиссиясе секретарена йөкләмәләр бирә.
   6. Конкурс комиссиясе әгъзалары конкурска тапшырылган эшләрне әлеге Нигезләмәнең 7.1 пунктында күрсәтелгән Конкурс эшләрен бәяләү критерийлар нигезендә бәяли.
   7. Конкурска йомгак ясаганда түбәндәге карарларның берсе кабул ителә:

а) призлы урыннар билгеләү һәм Конкурсны оештыручыга аларны түләүне тәкъдим итү турында;

б) конкурста катнашкан эшләрнең берсе дә билгеләп үтәрлек дип танылмаса йә аларның берсе дә Конкурс шартларында бәян ителгән таләпләргә туры килмәсә, бер яисә берничә номинация буенча призлы урыннар билгеләмәү һәм аерым номинацияләр өчен акчалата призларны бирмәү хакында;

в) Конкурс үткәрелмәде дип танылса, призлы урыннарны билгеләмәү һәм акчалата призларны тапшырмау хакында.

* 1. Бер номинациягә бер генә гариза тапшырылса, бер гариза да тапшырылмаса, тапшырылган гаризаларның берсе дә конкурс шартларына туры килмәсә, катнашкан эшләрнең берсе дә билгеләп үтәргә лаек дип танылмаса, Конкурс бу номинациядә үткәрелмәгән дип таныла һәм акчалар билгеләнгән башка җиңүчеләр арасында тигез итеп бүленә.
  2. Конкурс комиссиясе кайсы да булса номинациядә урын (урыннар) билгеләмәү турында карар кабул иткән очракта, бу очракта әлеге призлы урынга тәгаенләнгән акчалар җиңүчеләр арасында тигез өлешләп бүленә һәм җиңүчеләрнең һәрберсенә бер призлы урын бирелә.
  3. Җиңгән эш берничә авторныкы (физик затлар өчен)/берничә ММЧ (юридик затлар өчен) булса, номинациянең әлеге урыны өчен тәгаенләнгән акчалар җиңүчеләр арасында тигез өлешләп бүленә.
  4. Конкурс комиссиясе карары нигезендә теләсә кайсы номинациядә призлы урын, баллар тигез булган очракта, берничә катнашучыга бирелергә мөмкин. Бу очракта әлеге номинациядә урын өчен тәгаенләнгән акчалар күрсәтелгән затлар арасында тигез күләмдә бүленә.
  5. Конкурс комиссиясендә мәсьәләләрне хәл иткәндә конкурс комиссиясенең һәрбер әгъзасы бер тавышка ия. Конкурс комиссиясе әгъзасының үз тавышын башкага бирүе рөхсәт ителми.
  6. Конкурс комиссиясе үз утырышларын кимендә ярты составы булганда уздыра. Конкурс комиссиясе карары конкурс комиссиясе утырышында катнашкан әгъзаларның, конкурс комиссиясе рәисенең һәм аның урынбасарларының күпчелек тавышы белән ачык тавыш бирү рәвешендә кабул ителә һәм беркетмә итеп рәсмиләштерелә.
  7. Тавышлар тигез булганда конкурс комиссиясе рәисе, яисә аны алмаштыручы зат фикере хәлиткеч булып санала.
  8. Җаваплы секретарь конкурс комиссиясе составына керми һәм утырышларда тавыш бирү хокукыннан башка гына катнаша.
  9. Конкурс комиссиясе утырышы беркетмәсе, имзалаганнан соң өч эш көненнән дә соңга калмыйча, «Интернет» мәгълүмат-телекоммуникация челтәрендә Оештыручының рәсми сайтына урнаштырыла.

1. **Конкурсның приз фонды**
   1. Конкурсның гомуми приз фонды 360 000 сум тәшкил итә.
   2. «Бәллүр каләм» – «Хрустальное перо» конкурсы җиңүчеләре дипломнар, «Бәллүр каләм» – «Хрустальное перо» сыннары һәм акчалата призлар белән бүләкләнә.

|  |  |  |  |  |
| --- | --- | --- | --- | --- |
| **№** | **Номинацияләр** | **Премияләр саны** | **Премияләр суммасы** | **Гомуми сумма**  **(сумнарда)** |
|  | «Һөнәргә тугрылык өчен» | 1 | 80 000 | 80 000 |
|  | «Елның иң яхшы редакциясе» | 2 | 40 000 | 80 000 |
|  | «Елның иң яхшы журналисты» | 2 | 40 000 | 80 000 |
|  | «Объектив аша караш» | 2 | 40 000 | 80 000 |
|  | «Туган тел» | 1 | 40 000 | 40 000 |
|  | **Барлыгы** | 8 |  | 360 000 |

Махсус проектлар буенча Конкурста җиңүчеләр дипломнар һәм призлар белән бүләкләнә:

|  |  |  |
| --- | --- | --- |
| **№** | **Махсус проектлар** | **Призлар саны** |
|  | «Россия Федерациясендә театр елы» - массакүләм мәгълүмат чараларында теманы иң яхшы яктырткан өчен | 1 |
|  | «Татарстан Республикасында эшче һөнәрләр елы» –массакүләм мәгълүмат чараларында теманы иң яхшы яктырткан өчен | 1 |
|  | «WorldSkills Kazan 2019 дөнья чемпионаты» - массакүләм мәгълүмат чараларында теманы иң яхшы яктырткан өчен 2 приз. | 1 |
| **Барлыгы** | | 3 |

* 1. Конкурсның приз фондын бүлү һәм Конкурска документлар тапшырганда анкета-гаризада күрсәтелгән кредит оешмаларындагы счетларга акчаларны күчерү “Татмедиа” республика матбугат һәм массакүләм коммуникацияләр агентлыгы тарафыннан конкурс комиссиясе карарына һәм әлеге Нигезләмәгә таянып, Конкурс комиссиясе йомгак ясаган көннән алып 30 календарь көн дәвамында башкарыла.

1. **Аерым шартлар**
   1. Оештыручы эшләрне тапшыру өчен билгеләнгән срокның беренче яртысында Россия Федерациясе Граждан кодексында каралган тәртиптә Конкурсны туктатырга хокуклы.
   2. Өченче затларның авторлык хокукларын сакламаган өчен җаваплылык законнар нигезендә конкурс эшләрен тәкъдим иткән Конкурста катнашырга гариза бирүчеләргә һәм Конкурста катнашучыларга йөкләнә.